Zyra për Çështje të Komuniteteve / Zyra e Kryeministrit

Thirrje publike për ofrimin e mbështetjes financiare për projektet/programet e OJQ-ve për ngritjen e nivelit të punësimit të pjesëtarëve të komuniteteve jo-shumicë, Mediave që kontribuojnë në Mbrojtjen dhe Promovimin e të Drejtave dhe Interesave të Komuniteteve jo-shumicë në Kosovë si dhe OJQ-ve që kontribuojnë në Aktivitetet Kulturore të cilat promovojnë kulturën, traditën, gjuhën, trashëgiminë kulturore dhe identitetin e pjesëtarëve të komuniteteve, duke përfshirë shënimin e ditëve të veçanta të komuniteteve që jetojnë në Kosovë.

Udhëzimet për Aplikantët

Data e hapjes së thirrjes: 31.05.2023

Afati i fundit për dorëzimin e aplikacioneve: 21.06.2023

Përmbajtja

[1. [EMËRTIMI I THIRRJES] *Mbështetje finaciare për projektet/programet e OJQ-ve për ngritjen e nivelit të punësimit të pjesëtarëve të komuniteteve jo-shumicë, Mediave që kontribuojnë në Mbrojtjen dhe Promovimin e të Drejtave dhe Interesave të Komuniteteve jo-shumicë në Kosovë si dhe OJQ-ve që kontribuojnë në Aktivitetet Kulturore të cilat promovojnë kulturën, traditën, gjuhën, trashëgiminë kulturore dhe identitetin e pjesëtarëve të komuniteteve, duke përfshirë shënimin e ditëve të veçanta të komuniteteve që jetojnë në Kosovë* 3](#_Toc469306972)

[1.1 PROBLEMET TË CIALAT SYNOHET TË ADRESOHEN PËRMES KËSAJ THIRRJE PUBLIKE 3](#_Toc469306973)

[1.2 OBJEKTIVAT E THIRRJES DHE PRIORITETET PËR NDARJEN E FONDEVE 3](#_Toc469306974)

[1.3 VLERA PLANIFIKUAR E MBËSHTETJES FINANCIARE PËR PROJEKTET DHE TOTAL I THIRRJES 3](#_Toc469306975)

[2. KUSHTET FORMALE TË THIRRJES 3](#_Toc469306976)

[2.1. Aplikuesit e pranueshëm: kush mund të aplikoj? 3](#_Toc469306977)

[2.2 Partnerët e pranueshme në zbatimin e projektit/programit 4](#_Toc469306978)

[2.3 Aktivitetet e pranueshme që do të financohen përmes thirrjes 4](#_Toc469306979)

[2.4 Shpenzimet e pranueshme që do të financohen përmes thirrjes 5](#_Toc469306980)

[2.4.1 Shpenzimet e drejtpërdrejta të pranueshme 5](#_Toc469306981)

[2.4.2 Shpenzimet e tërthorta të pranueshme 5](#_Toc469306982)

[2.4.3 Shpenzimet e papranueshme 6](#_Toc469306983)

[3. SI TË APLIKONI? 6](#_Toc469306984)

[3.1 Forma e përshkruese e projekt-propozimit 6](#_Toc469306985)

[3.2 Përmbajtja e formës Buxhetit 7](#_Toc469306986)

[3.3 Ku ta dorëzoni aplikimin? 7](#_Toc469306987)

[3.4 Afati i fundit për dërgimin e aplikacioneve 7](#_Toc469306988)

[3.5 Si të kontaktoni nëse keni ndonjë pyetje? 8](#_Toc469306989)

[4. VLERËSIMI DHE NDARJA E FONDEVE 8](#_Toc469306990)

[4.1 Aplikacionet e pranuara do të kalojnë nëpër procedurën e mëposhtme: 8](#_Toc469306991)

[4.2 Dokumentacion shtesë dhe Kontraktimi 9](#_Toc469306992)

[5. KALENDARI INDIKATIV I REALIZIMIT TË THIRRJES 9](#_Toc469306993)

[6. LISTA E DOKUMENTEVE TË THIRRJES PUBLIKE 10](#_Toc469306994)

1. [EMËRTIMI I THIRRJES]

**Ngritja e nivelit të punësimit, Mbrojtja dhe Promovimi i të Drejtave dhe Interesave të Komuniteteve jo-shumicë në Kosovë si dhe organizimi i aktiviteteve kulturore**

## 1.1 PROBLEMET TË CILAT SYNOHET TË ADRESOHEN PËRMES KËSAJ THIRRJE PUBLIKE

Qëllimi i kësaj ftese është mbështetje për Zyrën për Çështje të Komuniteteve/Zyrën e Kryeministrit (ZÇK-ZKM) në zbatimin e misionit të saj.

Konkretisht, programi për financim të aktiviteteve që kanë për qëllim ngritjen e nivelit të punësimit të pjesëtarëve të komuniteteve jo-shumicë ka për qëllim t’i aftësoj dhe t’i bëjë konkurrues në tregun e punës pjesëtarët e komuniteteve jo-shumicë të cilët do të pajisen me njohuritë e nevojshme për të qenë të aftë për punë dhe mundësi të reja.

Programi për financim të aktiviteteve që kanë për qëllim mbrojtjen dhe promovimin e të drejtave dhe interesave të komuniteteve do të zbatoj misionin e ZÇK-së. Misioni i zyrës është që të gjitha komunitetet në Kosovë t’i gëzojnë të drejtat dhe liritë themelore të garantuara për të gjithë qytetarët sipas legjislacionit në fuqi të Republikës së Kosovës, si dhe të drejtat shtesë që ua mundësojnë atyre ruajtjen e identitetit dhe kulturës së tyre si dhe pjesëmarrjen e tyre të plotë në shoqërinë kosovare.

Ndërsa, programi për financim të aktiviteteve nga OJQ-të që kanë për qëllim organizimin e aktiviteteve kulturore dhe shënimin e ditëve të veçanta të komuniteteve jo-shumicë në Kosovë ka për qëllim që përmes projekt propozimeve të organizatave joqeveritare të realizoj aktivitete të ndryshme të cilat promovojnë kulturën, traditën, gjuhën, trashëgiminë kulturore dhe identitetin e pjesëtarëve të komuniteteve, duke përfshirë shënimin e ditëve të veçanta të komuniteteve që jetojnë në Kosovë.

Kjo ftesë për propozime është bërë në formë të shpalljes publike më qëllim që të gjitha organizatat dhe mediat e  interesuara dhe të kualifikuara t’ju jepet mundësia dhe e drejta për paraqitjen e kërkesave të tyre për financim të projektit. Për qëllimet e kësaj ftese për propozim, “organizatat” definohen si organizata kosovare joqeveritare, të bazuara në komunitet dhe/apo të bazuara në mirëbesim, si dhe në pjesëmarrje vullnetare, ndërsa “mediat” definohen si tërësia e mjeteve të informimit masiv (televizion, radio, gazeta etj) që ofrojnë shërbime të informimit dhe programacion tjetër.

## 1.2 OBJEKTIVAT E THIRRJES DHE PRIORITETET PËR NDARJEN E FONDEVE

Objektivi i përgjithshëm i kësaj shpallje publike është ngritja e nivelit të punësimit, mbrojtja dhe promovimi i të drejtave dhe interesave të komuniteteve që jetojnë në Kosovë si dhe organizimi i aktiviteteve kulturore.

Objektivi specifik i kësaj shpallje publike është ngritja e nivelit të punësimit të pjesëtarëve të komuniteteve jo-shumicë duke i aftësuar dhe duke i bërë konkurrues në tregun e punës të cilët do të pajisen me njohuritë e nevojshme për të qenë të aftë për punë dhe mundësi të reja, përmirësimi i  aftësisë së Mediave për të promovuar dhe mbrojtur të drejtat e komuniteteve si dhe realizimi i aktivitete të ndryshme të cilat promovojnë kulturën, traditën, gjuhën, trashëgiminë kulturore dhe identitetin e pjesëtarëve të komuniteteve, duke përfshirë shënimin e ditëve të veçanta të komuniteteve që jetojnë në Kosovë.

Kjo ftesë për propozime është dizajnuar që të bëjë thirrje për ide për projekte që mbështesin objektivat e ngritjes se nivelit të punësimit të pjesëtarëve të komuniteteve jo-shumicë, Mediave që kontribuojnë në Mbrojtjen dhe Promovimin e të Drejtave dhe Interesave të Komuniteteve jo-shumicë në Kosovë si dhe realizimin e Aktiviteteve Kulturore dhe shënimin e ditëve të veçanta të komuniteteve jo-shumicë në Kosovë.

Që të shqyrtohen për financim, idetë e projektit duhet që detyrimisht të ndihmojnë në arritjen e rezultateve të mëposhtme:

**Objektivi specifik i kësaj Thirrje për Propozime për OJQ-të për kategorinë e parë është:**

* *Angazhimi i praktikantëve duke investuar në aftësimin dhe zgjerimin e njohurive të tyre për tu aftësuar për tregun e punës;*
* *Organizimi i trajnimeve me të cilat do të nxisin, zhvillojnë dhe ndërtojnë kapacitetet e pjesëtarëve të komuniteteve jo-shumicë për tu bërë konkurrues në tregun e punës si dhe të pajisen me njohuritë e nevojshme për të qenë të aftë për punë dhe mundësi të reja;*
* *Aktivitetet qe kanë të bëjnë me krijimin e një rrjeti profesional ku do të ofrohet organizimi i aktiviteteve të përbashkëta të anëtarëve të grupit të rrjetit ku do të mund të ndahen informacione mbi mundësitë e punësimit ose trajnimit, si dhe për të ndihmuar njëri tjetrin në zgjidhjen e problemeve të lidhura me punën;*
* *Promovimi i trashëgimisë kulturore të komuniteteve që jetojnë në Kosovë;*
* *Organizimi i aktiviteteve kulturore në vendet ku jetojnë pjestarët e komuniteteve jo shumicë;*
* *Organizimi i aktiviteteve kulturore dhe artistike me qëllim të shënimit të ditëve të veçanta të komuniteteve që jetojnë në Kosovë;*
* *Organizimi i aktiviteteve që kanë për qëllim ngritjen e vetëdijes në lidhje me kulturën dhe traditat e komuniteteve në Kosovë;*
* *Të tjera.*

**Që të shqyrtohen për financim, idetë e projektit duhet që detyrimisht të ndihmojnë në arritjen e rezultateve të mëposhtme:**

* *Angazhimin e praktikantëve për mbajtjen e praktikës në institucione dhe organizata të ndryshme duke investuar në aftësitë dhe njohuritë e nevojshme të tyre për tu aftësuar për tregun e punës;*
* *Organizimin e trajnimeve me të cilat do të nxisin, zhvillojnë dhe ndërtojnë kapacitet e komuniteteve për tu bërë konkurrues në tregun e punës si dhe të njihen me njohuritë e nevojshme për të qenë të aftë për punë dhe mundësi të reja;*
* *Krijimin e një rrjeti profesional ku do të ofrohet organizimi i aktiviteteve të përbashkëta të anëtarëve të rrjetit ku do të mund të ndahen informacione mbi mundësitë e punësimit ose trajnimit, si dhe për të ndihmuar njëri tjetrin në zgjidhjen e problemeve të lidhura me punën;*
* *Vëmendjen e shtuar rreth çështjeve të ndërlidhura me femrat nga komunitetet (për shembull, shkalla më e lartë e përfshirjes së femrave në praktikë dhe trajnime.);*
* *Organizimi i aktiviteteve që kanë për qëllim ngritjen e vetëdijes në lidhje me kulturën dhe traditat e komuniteteve në Kosovë;*
* *Njohja e kulturës dhe traditave të komuniteteve, bashkëpunimi dhe integrimi në shoqërinë kosovare;*
* *Të tjera.*

**Përveç kësaj, idetë e projektit mund të përfshijnë një ose me shumë nga rezultatet e mëposhtme:**

* *Kapacitetet e zgjeruara të autoriteteve komunale në zbatimin e kornizës ligjore dhe politike për komunitetet, në veçanti për sa i përket punësimit;*
* *Zbatimin e shtuar të strategjive dhe veprimeve qeveritare që adresojnë apo ndikojnë tek komunitetet;*
* *Ngritjen e kualitetit të jetës të pjesëtarëve më të rrezikuar të komuniteteve jo-shumicë;*
* *Adresimi i problemeve specike të komuniteteve që jetojnë në Kosovë në sektor të caktuar të politikave prioritare qeveritare duke përfshirë, politikat sociale, punësimin dhe mundësitë e barabarta;*
* *Zhvillimin e mundësive ekonomike për komunitetet dhe/apo pjesëtarëve të komuniteteve jo-shumicë respektivisht aftësimi i tyre në gjenerimin e të hyrave.*

**Prioritetet për alokimin e fondeve:**

* *Projektet që kanë për qëllim angazhimin e praktikantëve për mbajtjen e praktikës në institucione dhe organizata të ndryshme;*
* *Projektet që kanë për qëllim organizimin e trajnimeve në fusha të ndryshme duke përfshirë por mos u kufizuar në soft skills, kodim, trajnime për frizer, rrobaqepësi, zdrukthtari, auto mekanik etj, si dhe angazhimi i praktikantëve në këto biznese etj;*
* *Projektet që kanë për qëllim krijimin e një rrjeti profesional ku do të ofrohet organizimi i aktiviteteve të përbashkëta të anëtarëve të rrjetit dhe do të mund të ndahen informacione mbi mundësitë e punësimit ose trajnimit, si dhe për të ndihmuar njëri tjetrin në zgjidhjen e problemeve të lidhura me punën;*
* *Projektet të cilat kontribojnë rreth çështjeve të ndërlidhura me femrat nga komunitetet (për shembull, shkalla më e lartë e përfshirjes së femrave në punësim, praktikë dhe trajnime.)*

**Objektivi specifik i kësaj Thirrje për Propozime për Media për kategorinë e dytë është:**

* *Angazhimin në adresimin e një apo më shumë fushave të shqetësimit të komuniteteve;*
* *Promovimin dhe ngritjen e nivelit të bashkëpunimit në mes të pjesëtarëve të komuniteteve që jetojnë në Kosovë, përmes organizimit të aktiviteteve të përbashkëta nga organizatat joqeveritare, respektivisht projekteve dhe programacioneve mediale;*
* *Vëmendjen e shtuar rreth çështjeve të ndërlidhura me femrat ose të rinjtë nga komunitetet (për shembull, shkalla më e lartë e përfshirjes së femrave ose të rinjve në aktivitete arsimore, mundësitë e barabarta të femrave në punësim, përfaqësimi i gruas dhe të rinjve nga komunitetet etj.)*

**Përveç kësaj, idetë e projektit mund të përfshijnë një ose me shumë nga rezultate e mëposhtme:**

* *Kapacitetet e zgjeruara të autoriteteve komunale në zbatimin e kornizës ligjore dhe politike për komunitetet;*
* *Zbatimin e shtuar të mbrojtës së të drejtave të komunitetet në një apo më shumë fusha, do të thotë, mos diskriminimin, sigurinë dhe lirinë e lëvizjes, të drejtat e identitetit, kulturës dhe  religjionit, gjuhën, mediat, qasjen në arsim, mundësitë ekomomike dhe sociale, shëndetësinë, dhe përfaqësimin;*
* *Zbatimin e shtuar të strategjive dhe veprimeve qeveritare që adresojnë apo ndikojnë tek komunitetet;*
* *Ngritjen e kualitetit të jetës të pjesëtarëve më të rrezikuar të komuniteteve jo-shumicë.*

**Prioritetet për alokimin e fondeve:**

* *Projektet të cilat synojnë avancimin e bashkëpunimit në mes të Mediave të komuniteteve të ndryshme ose/ edhe prej rajoneve të ndryshme të Kosovës, si dhe bashkëpunimin me institucionet publike në përmirësimin e situatës së mbrojtjes dhe promovimit të të drejtave të komuniteteve dhe interesave të tyre;*
* *Projektet të cilat kanë për qëllim forcimin e kapaciteteve të Mediave për të punuar në promovimin dhe mbrojtjen e të drejtave të komuniteteve;*

**Objektivi specifik i kësaj Thirrje për Propozime për OJQ-të për kategorinë e tretë është:**

* *Angazhimin për përmirësimin e pozitës së komuniteteve jo-shumicë me anë të promovimit të kulturës dhe traditave të tyre;*
* *Vëmendjen e shtuar rreth çështjeve që ndërlidhen me femrat nga komunitetet (për shembull, shkalla më e lartë e përfshirjes së femrave në aktivitete, mundësitë e barabarta të femrave, përfaqësimi i gruas nga komunitetet etj.)*

**Prioritetet për alokimin e fondeve:**

* *Projektet të cilat kanë për qëllim forcimin e kapaciteteve të OJQ-ve për të punuar në promovimin dhe mbrojtjen kulturës dhe traditave të komuniteteve;*
* *Projektet të cilat janë të fokusuara në punë me grupet e fëmijëve, të rinjve, familje, shkollë, komunitet;*
* *Projektet të cilat synojnë avancimin e bashkëpunimit në mes të OJQ-ve dhe institucioneve publike në ngritjen e vetëdijes në lidhje me kulturën dhe traditat e komuniteteve e që do të ndikonte në bashkëpunimin në mes të komuniteteve dhe integrimin e tyre në shoqëri;*

## 1.3 VLERA PLANIFIKUAR E MBËSHTETJES FINANCIARE PËR PROJEKTET DHE TOTALI I THIRRJES

Për mbështetje financiare publike për projektet/programet sipas kësaj Thirrje publike për kategoritë 1,2 dhe 3, është paraparë shuma në dispozicion në vlerë prej 474,000 (katërqind e shtatëdhjetë e katër mijë) euro.

**Shuma e përkrahjes financiare e planifikuar për secilin komunitet për financimin e projekt propozimeve për OJQ-të për kategorinë e parë është 300,000 (treqind mijë) euro, dhe ndahet si në vijim:**

*Për komunitetin serb, turk, boshnjak, rom, ashkali dhe egjiptian janë ndarë nga 42,000 euro (dyzet e dy mijë) euro, për secilin komunitet;*

*Për komunitetin goran është ndarë 24,000 (njëzet e katër mijë) euro;*

*Për komunitetin malazez dhe kroat janë ndarë nga 12,000 (dymbëdhjetë mijë) euro, për secilin komunitet.*

Shuma minimale e mbështetjes financiare që mund të alokohet për çdo projekt propozim të OJQ-ve për kategorinë e parë është 6,000 (gjashtë mijë) euro, ndërsa shuma maksimale për një projekt është 12,000 (dymbëdhjetë mijë) euro. Në rast të partneritetit me një organizatë tjetër, shuma maksimale e mbështetjes financiare që mund të alokohet është 20,000 (njëzetëmijë mijë) euro. Në rast të partneritetit të dy apo më shumë organizatave të komuniteteve të ndryshme shuma maksimale që mund të alokohet për një projekt propozim është 24,000 (njëzet e katër mijë) euro.

**Shuma e përkrahjes financiare e planifikuar për secilin komunitet për financimin e projekt propozimeve të Mediave dhe produksioneve private për kategorinë e dytë është 100,000 (njëqind mijë) euro, dhe ndahet si në vijim:**

*Për komunitetin serb janë ndarë 20,000 (njëzet mijë) euro;*

*Për komunitetin turk janë ndarë 16,000 (gjashtëmbëdhjetë mijë) euro;*

*Për komunitetin boshnjak janë ndarë 16,000 (gjashtëmbëdhjetë mijë) euro;*

*Për komunitetin rom janë ndarë 10,000 (dhjetë mijë) euro;*

*Për komunitetin ashkali janë ndarë 10,000 (dhjetë mijë) euro;*

*Për komunitetin egjiptian janë ndarë 10,000 (dhjetë mijë) euro;*

*Për komunitetin goran janë ndarë 8,000 (tetë mijë) euro;*

*Për komunitetin kroat janë ndarë 5,000 (pesë mijë) euro;*

*Për komunitetin malazez janë ndarë 5,000 (pesë mijë) euro;*

Shuma minimale e mbështetjes financiare që mund të alokohet për çdo projekt propozim të Medias për kategorinë e dytë është 4,000 (katër mijë) euro, ndërsa shuma maksimale për një projekt është 8.000 (tetë mijë) euro.

**Shuma e përkrahjes financiare e planifikuar për secilin komunitet për financimin e projekt propozimeve të OJQ-ve për Aktivitetet Kulturore për kategorinë e tretë është 74,000 (shtatëdhjetë e katër mijë) euro, dhe ndahet si në vijim:**

*Për komunitetin serb 20.000 (njëzet mijë) euro*

*Për komunitetin boshnjak 16,000 (gjashtëmbëdhjet mijë) euro*

*Për komunitetin egjiptian 10.000 (dhjetë mijë) euro;*

*Për komunitetin rom 10.000 (dhjetë mijë) euro;*

*Për komunitetin goran 8.000 (tetë mijë) euro*

*Për komunitetin malazez 5.000 (pesë mijë) euro:*

*Për komunitetin kroat 5.000 (pesë mijë) euro.*

**Sqarim:** Komuniteti turk dhe ai ashkali tashmë kanë shpenzuar mjetet për aktivitetet kulturore, andaj nuk kanë të drejtë aplikimi në këtë këtë thirrje për kategorinë e tretë.

Shuma minimale e mbështetjes financiare që mund të alokohet për çdo projekt propozim për OJQ-të për kategorinë e tretë është 5,000 (pesë mijë) euro, ndërsa shuma maksimale për një projekt është 8.000 (tetë mijë) euro.

Të gjitha Projektet nga kategoria 1-3 mund të financohen në shumën 100% të totalit të kostove të pranueshme të projektit.

Poashtu, aplikantët mund të sigurojnë bashkëfinancim nga burime tjera të financimit.

Është obligative që në çdo formë të aplikimit të përcaktohet se cilit komunitet i dedikohet projekt propozimi dhe nga buxheti i cilit komunitet kërkohet të ndahen mjetet.

OJQ-të mund të aplikojnë më së shumti me një (1) projekt në kuadër të kësaj thirrje.

Periudha e zbatimit të projektit është më së shumti tre (3) muaj.

## 2. KUSHTET FORMALE TË THIRRJES

## 2.1. Aplikuesit e pranueshëm: kush mund të aplikoj?

Për fonde për OJQ për kategorinë 1 dhe 3, aplikanti duhet të jetë:

1. Organizatë jo Qeveritare e regjistruar në pajtim me Ligjin për Lirinë e Asociimit në Organizata Jo-Qeveritare,

2. Të ketë zotësi juridike, financiare dhe operacionale për zbatimin e projektit;

3. OJQ veprimtaria e të cilës është e fokusuar në ngritjen e nivelit të punësimit të pjesëtarëve të komuniteteve jo-shumicë

4. Të ketë kryer të gjitha detyrimet tatimore dhe kontributet tjera të detyrueshme në përputhje me legjislacionin në fuqi në Republikën e Kosovës;

5. Të mos jetë në proces falimentimi, në proces të shuarjes apo likuidimit;

6. Të mos ketë shkelur kushtet e parashikuar të përdorimit të fondeve publike;

Mediat që aplikojnë në këtë shpallje publike për kategorinë 2, duhet t’i plotësojnë kushtet si në vijim:

1. Mediat duhet që në fushë veprimtarinë e tyre të kenë realizimin e projekteve dhe aktiviteteve relevante në interes të komunitetit dhe në përputhje me legjislacionin në fuqi;
2. Mediat të jenë të regjistruara në organin kompetent të Republikës së Kosovës;

Nuk kanë të drejtë për të konkurruar sipas kësaj thirrje:

1. OJQ-të dhe Mediat të cilat nuk i kanë shpenzuar mjetet nga mbështetja e mëparshme financiare publike për qëllimin për të cilin janë dhënë (për dy vitet, duke llogaritur prej vitit në të cilin është dashtë të zbatohet projekti);
2. OJQ-të dhe Mediat falimentuara;
3. OJQ-të dhe Mediat të cilat kanë dështuar të kryejnë detyrimet tatimore dhe kontributet tjera sipas legjislacionit në fuqi në Republikën e Kosovës;

OJQ-të dhe Mediat të cilat mund të kenë konflikt interesi;

Nëse aplikuesi dorëzon më shumë aplikime të projekteve që plotësojnë kërkesat e kësaj thirrjeje dhe janë të përshtatshme për financim, për nënshkrimin e kontratës do të përzgjidhen kërkesat me rezultatin më të lartë të vlerësuar.

Një aplikant mund të në të njëjtën kohë të jetë partner në një tjetër aplikim.

## Partnerët e pranueshme në zbatimin e projektit/programit

1. Partnerët mund të marrin pjesë në më shumë se një aplikim.

2. Partnerët duhet të përmbushin të gjitha kriteret e përshtatshmërisë që zbatohen për aplikuesit.

3. Me rastin e aplikimit, aplikuesi duhet të ketë arritur marrëveshje të partneritetit me OJQ-në ose Median partnere. Për këtë qëllim duhet të nënshkruhet deklarata e partneritetit, e cila duhet të dorëzohet në origjinal të nënshkruar nga secili partner në projekt.

## Aktivitetet e pranueshme që do të financohen përmes thirrjes

1. Kohëzgjatja e planifikuar e projekteve është më së shumti tre (3) muaj.
2. Aktivitetet e projektit duhet të kryhen në territorin e Republikës së Kosovës.
3. Lista dhe llojet kryesore të aktiviteteve që do të financohen përmes thirrjes për OJQ-të e kategorisë së parë janë:

* *Aktivitetet që kanë të bëjnë me angazhim të praktikantëve duke investuar në aftësitë dhe njohuritë e nevojshme të tyre për tu aftësuar për tregun e punës ku duhet të përfshihen edhe gratë, të rinjët, personat me nevoja të veçanta si dhe grupet tjera të margjinalizuara brenda komuniteteve jo-shumicë;*
* *Aktivitetet qe kanë të bëjnë me organizimin e trajnimeve me të cilat do të nxisin, zhvillojnë dhe ndërtojnë kapacitetet e komuniteteve për tu bërë konkurrues në tregun e punës si dhe të pajisen me njohuritë e nevojshme për të qenë të aftë për punë dhe mundësi të reja punësimi;*
* *Vëmendjen e shtuar rreth çështjeve të ndërlidhura me femrat nga komunitetet (për shembull, shkalla më e lartë e përfshirjes së femrave në punësim, praktikë dhe trajnime.);*
* *Aktivitete që synojnë avancimin e politikave qeveritare në fushën e mbrojtjes dhe promovimit të të drejtave dhe interesave të komuniteteve;*
* *Aktivitete që synojnë avancimin e politikave qeveritare në fushën e mbrojtjes dhe promovimit të të drejtave dhe interesave të komuniteteve sa i përket punësimit;*
* *Aktivitete që synojnë avancimin e bashkëpunimit dhe integrimit të komuniteteve në shoqëri;*
* *Aktivitete që përmes organizimeve kulturore synojnë adresimin e problemeve specike të komuniteteve qe jetojnë në Kosovë.*
* *Aktivitete për zhvillimin e mundësive ekonomike për komunitetet dhe/apo pjesëtarëve të komuniteteve jo-shumicë respektivisht aftësimi i tyre në gjenerimin e të hyrave;*

Përveç aktiviteteve të mësipërme, projektet që përfshijnë të drejtat dhe interesat e grave, të rinjëve, personave me nevoja të veçanta si dhe grupeve tjera të margjinalizuara brenda komuniteteve jo-shumicë që jetojnë në Kosove, apo që adresojnë çështjet e tyre, do të konsiderohen në mënyrë pozitive, sikurse edhe projektet që kërkojnë angazhimin aktiv të grave si partnere dhe përfituese.

Po ashtu, projektet që promovojnë lidhjet dhe partneritetet ndërmjet një apo më shumë komuniteteve për përmirësimin e aftësive të këtyre komuniteteve, në adresimin e sfidave me të cilat ballafaqohen komunitetet e tyre dhe të cilat luftojnë për të drejtat e tyre, mund të konsiderohen si të favorshme.

Gjatë zbatimit të aktiviteteve të projektit, aplikanti duhet të sigurojë që bazohet në parimin e ofrimit të mundësive të barabarta, barazisë gjinore dhe jo-diskriminimit, si dhe të zhvillojë veprimtari në përputhje me nevojat e komunitetit dhe qytetarëve.

1. Llojet e mëposhtme të aktiviteteve nuk janë të pranueshme për financim:

* *Aktivitetet të cilat kanë të bëjnë ekskluzivisht ose kryesisht në pjesëmarrjen individuale në seminare, konferenca dhe kongrese dhe punë kërkimore;*
* *Aktivitetet të cilat kanë të bëjnë ekskluzivisht ose kryesisht me bursa individuale për studime ose punëtori;*
* *Aktivitetetet në të cilat përfitues të vetëm janë anëtarët e OJQ-së aplikuese;*

1. Lista dhe llojet kryesore të aktiviteteve që do të financohen përmes thirrjes për Mediat e kategorisë së dytë janë:

* *Aktivitetet që kanë për qëllim nxitjen e autoriteteve lokale, institucionet publike dhe akterëve tjerë për bashkëpunim me shoqërinë civile në promovimin dhe mbrojtjen e të drejtave të komuniteteve;*
* *Aktivitete që synojnë avancimin e politikave qeveritare në fushën e mbrojtjes dhe promovimit të të drejtave dhe interesave të komuniteteve;*
* *Aktivitete mentorimi dhe trajnimi i stafit të OJQ-ve lokale që operojnë në fushën e mbrojtjes dhe promovimit të të drejtave të komuniteteve;*
* *Aktivitete për përmirësimin e njohurive dhe zhvillimin e aftësive të punonjësve dhe vullnetarëve të OJQ-ve për avokim dhe fuqizimin e të drejtave të komuniteteve;*
* *Aktivitete për ngritjen e kapaciteteve të komunave për zbatimin e politikave që kanë të bëjnë me komunitetet jo-shumicë;*
* *Aktivitete për ngritjen e mekanizmave të qëndrueshëm të angazhimit ndërmjet autoriteteve komunale dhe organizatave të shoqërisë civile;*
* *Aktivitete për promovimin e identiteteve jo-shumicë, kulturës, religjionit dhe gjuhëve;*
* *Aktivitete për zhvillimin e mediave të reja dhe forcimin e mediave ekzistuese të komuniteteve;*
* *Aktivitete për mbështetjen për qasjen në arsim për pjesëtarët e komuniteteve jo-shumicë, si dhe ndërveprimin ndërmjet nxënësve dhe studentëve nga komunitetet e ndryshme;*
* *Aktivitete për zhvillimin e mundësive ekonomike për komunitetet dhe/apo pjesëtarëve të komuniteteve jo-shumicë respektivisht aftësimi i tyre në gjenerimin e të hyrave;*
* *Aktivitete për angazhimin e pjesëtarëve të komuniteteve, organizatave relevante nga shoqëria civile, dhe aktorëve nga niveli qendror i qeverisë në ushtrimin e aktiviteteve për përmirësimin e kualitetit të jetës së komuniteteve jo-shumicës;*
* *Aktivitete për angazhimin e mediave, përfaqësuesve të qeverisë komunale në identifikimin e problemeve specifike të komuniteteve dhe në zhvillimin e propozimeve konkrete vepruese për përmirësimin e gjendjes në nivel lokal.*

Gjithashtu, projektet që mundësojnë dialogun ndëretnik dhe promovojnë shumë-etninë mund të kenë përparësi.

Përveç aktiviteteve të mësipërme, projektet që përfshijnë rininë, apo që adresojnë çështjet e të rinjve, do të konsiderohen në mënyrë pozitive, sikurse edhe projektet që kërkojnë angazhimin aktiv të grave si partnere dhe përfituese.

Po ashtu, projektet që promovojnë lidhjet dhe partneritetet ndërmjet një apo më shumë komuniteteve për përmirësimin e aftësive të këtyre komuniteteve, në adresimin e sfidave me të cilat ballafaqohen komunitetet e tyre dhe të cilat luftojnë për të drejtat e tyre, mund të konsiderohen si të favorshme.

Lista e aktiviteteve të projektit nuk është e mbyllur, por vetëm ilustruese dhe do të merren parasysh për financim edhe aktivitete tjera të përshtatshme që kontribuojnë në arritjen e objektivave të përgjithshme dhe specifike të thirrjes, të cilat nuk janë të përmendura në listën më lart.

Gjatë zbatimit të aktiviteteve të projektit, aplikanti duhet të sigurojë që bazohet në parimin e ofrimit të mundësive të barabarta, barazisë gjinore dhe jo-diskriminimit, si dhe të zhvillojë veprimtari në përputhje me nevojat e komunitetit dhe qytetarëve.

6. Llojet e mëposhtme të aktiviteteve nuk janë të pranueshme për financim:

* Aktivitetet të cilat kanë të bëjnë ekskluzivisht ose kryesisht në pjesëmarrjen individuale në seminare, konferenca dhe kongrese dhe punë kërkimore;
* Aktivitetet të cilat kanë të bëjnë ekskluzivisht ose kryesisht me bursa individuale për studime ose punëtori;
* Aktivitete të cilat nuk kanë të bëjnë me promovimin dhe mbrojtjen e të drejtave të komuniteteve;
* Aktivitetetet në të cilat përfitues të vetëm janë anëtarët e Medias aplikuese;

7. Lista dhe llojet kryesore të aktiviteteve që do të financohen përmes thirrjes për OJQ-të e kategorisë së tretë janë:

* *Aktivitetet që kanë për synim njohjen e kulturës dhe traditave të komuniteteve, bashkëpunimi dhe integrimi në shoqërinë kosovare.*
* *Aktivitetet me qëllim të promovimit të kulturës dhe traditave të komuniteteve që jetojnë në Kosovë;*
* *Organizimi i aktiviteteve kulturore në vendet ku jetojnë pjestarët e komuniteteve jo shumicë;*
* *Organizimi i aktiviteteve kulturore dhe artistike me qëllim të shënimit të ditëve të veçanta të komuniteteve që jetojnë në Kosovë;*
* *Organizimi i aktiviteteve që kanë për qëllim ngritjen e vetëdijes në lidhje me kulturën dhe traditat e komuniteteve në Kosovë;*
* *Njohja e kulturës dhe traditave të komuniteteve, bashkëpunimi dhe integrimi në shoqërinë kosovare.*
* *Gjithashtu, projektet që mundësojnë dialogun ndëretnik dhe promovojnë shumë-etninë mund të kenë përparësi.*

Përveç aktiviteteve të mësipërme, projektet që përfshijnë rininë, apo që adresojnë çështjet e të rinjve, do të konsiderohen në mënyrë pozitive, sikurse edhe projektet që kërkojnë angazhimin aktiv të grave si partnere dhe përfituese.

Po ashtu, projektet që promovojnë lidhjet dhe partneritetet ndërmjet një apo më shumë komuniteteve për përmirësimin e aftësive të këtyre komuniteteve, në adresimin e sfidave me të cilat ballafaqohen komunitetet e tyre dhe të cilat luftojnë për të drejtat e tyre, mund të konsiderohen si të favorshme.

Gjatë zbatimit të aktiviteteve të projektit, aplikanti duhet të sigurojë që bazohet në parimin e ofrimit të mundësive të barabarta, barazisë gjinore dhe jo-diskriminimit, si dhe të zhvillojë veprimtari në përputhje me nevojat e komunitetit dhe qytetarëve.

8. Llojet e mëposhtme të aktiviteteve nuk janë të pranueshme për financim:

* *Aktivitetet të cilat kanë të bëjnë ekskluzivisht ose kryesisht në pjesëmarrjen individuale në seminare, konferenca dhe kongrese dhe punë kërkimore;*
* *Aktivitetet të cilat kanë të bëjnë ekskluzivisht ose kryesisht me bursa individuale për studime ose punëtori;*
* *Aktivitete të cilat nuk kanë të bëjnë me promovimin dhe mbrojtjen e të drejtave të komuniteteve;*
* *Aktivitetet në të cilat përfitues të vetëm janë anëtarët e OJQ-së aplikuese;*

## 2.4 Shpenzimet e pranueshme që do të financohen përmes thirrjes

Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit/programit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.

## 2.4.1 Shpenzimet e drejtpërdrejta të pranueshme

Shpenzimet sipas kostove të pranueshme direkte përfshijnë shpenzimet që janë direkt të lidhura me zbatimin e disa aktiviteteve projektit ose të programit të propozuar, të tilla si:

**Për OJQ-të e kategorisë 1 dhe 3:**

* *Organizimi i aktiviteteve edukuese, tryeza të rrumbullakëta (në mënyrë të veçantë duhet të identifikohet lloji dhe çmimi i secilit shërbim);*
* *Organizimi i trajnimeve (në mënyrë të veçantë duhet të identifikohet lloji dhe çmimi i secilit shërbim)*
* *material shpenzues;*
* *Shpenzimet e përfaqësimit që kanë të bëjnë me organizimin aktiviteteve të projektit/programit (duke treguar qëllimin dhe numrin e pritshëm të pjesëmarrësve, etj);*
* *Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe/ose partnerët e jashtëm të përfshirë në projekt (kontratat e të drejtave të autorit dhe të drejtave pronësore, kontratat tjera, kontratat e punësimit), duke specifikuar emrin e personave të angazhuar, kompetencat e tyre profesionale, numrin e muajve të angazhimit dhe shumën mujore bruto të kompensimit;*
* *Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara(caktuara);*
* *kostoja për prokurimin e pajisjeve të nevojshme për zbatimin e projektit/programit, i cili duhet të jetë i përcaktuar nga lloji dhe shuma;*
* *shpenzimet e udhëtimit (p.sh., mëditjet );*
* *Shpenzimet për transportin dhe akomodimin (aty ku është e nevojshme duke e specifikuar numrin e njerëzve, destinacionit, shpeshtësinë dhe qëllimin e udhëtimit dhe llojin e transportit publik, llojin e akomodimit dhe numrin e netëve);*
* *kosto të tjera që lidhen drejtpërdrejt me zbatimin e aktiviteteve të projektit apo programit;*

**Për Media, kategoria 2:**

* *Organizimi i aktiviteteve edukuese, tryeza të rrumbullakëta (në mënyrë të veçantë duhet të identifikohet lloji dhe çmimi i secilit shërbim);*
* *Material shpenzues;*
* *Shërbime grafike (prepress, shërbimet për shtypjen e fletushkave, broshurave, revistave, etj, duke specifikuar llojin dhe qëllimin e shërbimit, sasinë, çmimin e njësisë, etj.);*
* *Shërbimet e reklamimit (televizionit dhe radio prezantime, mirëmbajtjes web faqeve, njoftimet në gazeta, materiale reklamuese, etj, duke përcaktuar llojin e promovimit, kohëzgjatjen dhe koston e shërbimeve);*
* *Shpenzimet e përfaqësimit që kanë të bëjnë me organizimin aktiviteteve të projektit/programit (duke treguar qëllimin dhe numrin e pritshëm të pjesëmarrësve, etj);*
* *Shpenzimet e pagave dhe pagesave për menaxherët e projektit/programit, të kontraktorëve të projektit nga organizatat dhe/ose partnerët e jashtëm të përfshirë në projekt (kontratat e të drejtave të autorit dhe të drejtave pronësore, kontratat tjera, kontratat e punësimit), duke specifikuar emrin e personave të angazhuar, kompetencat e styre profesionale, numrin e muajve të angazhimit dhe shumën mujore bruto të kompensimit;*
* *Shpenzimet e komunikimit (shpenzimet e telefonit, internetit, etj) këto shpenzime duhet të jenë të përcaktuara(caktuara);*
* *Kostoja për prokurimin e pajisjeve të nevojshme për zbatimin e projektit/programit, i cili duhet të jetë i përcaktuar nga lloji dhe shuma;*
* *Shpenzimet e udhëtimit (p.sh., mëditjet );*
* *Shpenzimet për transportin dhe akomodimin (aty ku është e nevojshme duke e specifikuar numrin e njerëzve, destinacionit, shpeshtësinë dhe qëllimin e udhëtimit dhe llojin e transportit publik, llojin e akomodimit dhe numrin e netëve);*
* *Kosto të tjera që lidhen drejtpërdrejt me zbatimin e aktiviteteve të projektit apo   
  programit;*

## 2.4.2 Shpenzimet e tërthorta të pranueshme

Përveç shpenzime të pranueshme direkte, në kuadër të kësaj thirrje do të pranohen edhe kostot indirekte (përqindje e vlerës totale të projektit/programit. Në kuadër të këtyre shpenzimeve përfshihen kostot që nuk janë të lidhura direkt me zbatimin e projektit ose programit, por janë kosto që në mënyrë të tërthortë kontribuojë në arritjen e objektivave të projektit. Edhe këto kosto duhet të specifikohen dhe të shpjegohen.

## 2.4.3 Shpenzimet e papranueshme

Shpenzimet e papranueshme përfshijnë:

* Investimet në kapital apo kredi për investime, fonde të garancisë;
* Kostot e blerjes së pajisjeve, mobiljeve, dhe punëve të vogla ndërtimore në qoftë se kalojnë vlerën prej 10% të totalit të kostove të pranueshme të projektit;
* Shpenzimet e interesit për borxhin;
* Gjobat, ndëshkimet financiare dhe shpenzimet e procedurave gjyqësore;
* Pagesa e bonuse për punonjësit;
* Detyrimet bankare për hapjen dhe administrimin e llogarive, tarifat për transfertat financiare dhe tarifat e tjera krejtësisht të një natyre financiare;
* Kostot që tashmë janë të financuara nga burime publike apo shpenzime në periudhën e projektit të financuar nga burime të tjera;
* Blerja e pajisjeve të përdorura, makineri dhe mobilje etj;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata të tjera apo individ;
* Kostot e tjera që nuk janë të lidhura direkt me përmbajtjen dhe objektivat e projektit;

## 3. SI TË APLIKONI?

Aplikimi i OJQ-ve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

1. Formulari i aplikacionit për projekt (projekt-propozimit);

2. Formulari i propozim Buxhetit te Projektit;

3. Formular i deklaratës se partneritetit;

4. Forma e deklaratës per financimin e dyfishte;

5. Forma e deklarimit të projekteve apo programeve të OJQ-ve të financuara nga burimet publike të financimit;

6. Deklaratë mbi aktivitetet e përshkruara për kontraktorët;

7. Kopja e Certifikatës së regjistrimit të OJQ-së;

8. Kopja e Certifikatës së Numrit Fiskal;

9. Dokumentacioni ne formë elektronike (në CD) i cili duhet të ketë të njëjtën përmbajtje, pra të jetë identik me dokumentacionin e dërguar ne formë fizike.

Aplikimi i mediave do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:

1. Formulari i aplikacionit për projekt (projekt-propozimit);
2. Formulari i propozim Buxhetit te Projektit;
3. Certifikata e regjistrimit të mediave në organin kompetent të Republikës së Kosovës;
4. Licenca për ushtrimin e veprimtarisë në fushën e shërbimeve mediatike audiovizuele, e lëshuar nga organi kompetent i Republikës së Kosovës (për produksionet e pavarura dhe mediat e shkruara nuk aplikohet);
5. Certifikata e numrit fiskal;
6. Letërnjoftimi i vlefshëm i udhëheqësit të medias ose personit të autorizuar, i lëshuar nga organi kompetent i Republikës së Kosovës;
7. Raporti i fundit gjashtë (6) mujor i llogarisë bankare të medies
8. Forma e deklarates per financimin e dyfishte
9. Dokumentacioni ne formë elektronike (në CD) i cili duhet të ketë të njëjtën përmbajtje, pra të jetë identik me dokumentacionin e dërguar ne formë fizike.

Dokumentet në vijim do të kërkohen nga OJQ-të dhe Mediat e përzgjedhur para nënshkrimit të kontratës:

1. Certifikatë nga Administrata Tatimore e Kosovës në lidhje me gjendjen e borxhit publik të aplikuesit dhe partnerëve që vërteton se organizata nuk ka borxh, dhe në rast se ka borxh publik, duhet të paguhen para nënshkrimit të kontratës. Certifikata duhet të jetë lëshuar brenda periudhës që nga data e hapjes së thirrjes publike (kopje);

2. Dëshmi se OJQ-ja juaj nuk është ne procedurë të shuarjes apo çregjistrimit (Origjinal ose kopje e noterizuar);

3. Dëshmi të dorëzimit të deklaratës vjetore tatimore ose pasqyrave financiare për vitin paraprak të dorëzuara sipas kërkesave të legjislacionit tatimor për vitin paraprak;

4. Deshmi se personi përgjegjës (personi i autorizuar) në OJQ/Media nuk është nën hetime për vepra penale (Origjinal ose kopje e noterizuar).

## 3.1 Aplikacioni i projekt propozimit

Plotësimi i formularit të projekt propozimit është pjesë e dokumentacionit të detyrueshëm. Ajo përmban të dhëna në lidhje me aplikuesin dhe partnerët si dhe të dhëna mbi përmbajtjen e projektit/programit për të cilin kërkohet financim nga burimet publike.

Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë.

Forma është e nevojshme të plotësohet me kompjuter. Nëse forma është plotësuar me dorë nuk do të merren në konsideratë.

Nëse forma përshkruese përmban të meta si më sipër, aplikimi do të konsiderohet i pavlefshëm.

## 3.2 Përmbajtja e formës Buxhetit

Formulari i propozim Buxhetitt është pjesë e dokumentacionit të detyrueshëm. Propozim Buxheti i dorëzuar duhet të përmbaj informacion për të gjitha shpenzimet direkte dhe indirekte të projektit/programit të propozuar për financim.

Nëse forma e buxhetiti nuk është e potësuar në tërësi, apo nuk është dorëzuar në formën përkatëse aplikimi nuk do të merret në konsideratë.

Forma është e nevojshme të plotësohet me kompjuter. Nëse forma është plotësuar me dorë nuk do të merret në konsideratë.

## 3.3 Ku ta dorëzoni aplikimin?

Format e detyrueshme dhe dokumentacioni i kërkuar duhet të dërgohen në formë fizike, të shtypur (një origjinal) dhe në formë elektronike (në CD). Format e detyrueshme duhet të jenë të nënshkruara nga përfaqësuesi i autorizuar dhe të vulosura me vulën zyrtare të organizatës. Dokumentacioni në formë elektronike (në CD) duhet të ketë të njëjtën përmbajtje, pra të jetë identik me versionin e shtypur. Dokumentacioni i shtypur dhe ai elektronik në CD duhet të vendosen në një zarf të mbyllur.

Aplikimi origjinal duhet të dërgohet me postë ose në person. Në pjesën e jashtme të zarfit duhet të shënohet emri i thirrjes publike dhe njëra nga kategoritë që aplikoni së bashku me emrin e plotë dhe adresën e aplikuesit dhe shënimin "Të mos të hapet para takimit të Komisionit Vlerësues"

Aplikacionet duhet të dërgohen në adresën e mëposhtme:

|  |
| --- |
| Zyra për Çështje të Komuniteteve/Zyra e Kryeministrit  Sheshi Nëna Terezë, pa nr. Prishtinë, kati.VI, Zyra nr. 606    "Të mos hapet para mbledhjes së Komisionit Vlerësues" |

## 3.4 Afati i fundit për dërgimin e aplikacioneve

Afati i thirrjes është me datë 21.06.2022, ora 16:00. Kërkesa është dorëzuar brenda periudhës së thirrjes nëse vula pranuese tregon se është marrë në postë deri në fund të datës së thirrjes, si afati i fundit për dorëzimin. Në rast se kërkesa është paraqitur personalisht në Zyrë, aplikantit do ti lëshohet një vërtetim se aplikacioni është pranuar brenda periudhës së konkursit.

Të gjitha aplikacionet e dërguara pas afatit nuk do të merren parasysh.

## Si të kontaktoni nëse keni ndonjë pyetje?

Të gjitha pyetjet në lidhje me thirrjen mund të bëhen vetëm në mënyrë elektronike, duke i dërguar një kërkesë në adresën e mëposhtme: [zck-kpz-grants@rks-gov.net](mailto:zck-kpz-grants@rks-gov.net) jo më vonë se 10 ditë para skadimit të thirrjes.

Zyra për Çështje të Komuniteteve për të siguruar trajtim të barabartë të të gjithë aplikantëve të mundshëm, nuk do të japë një mendim paraprak për pranueshmërinë e aplikantëve, partnerët, veprimet apo shpenzimet e përmendura në kërkesë.

## VLERËSIMI DHE NDARJA E FONDEVE

## Aplikacionet e pranuara do të kalojnë nëpër procedurën e mëposhtme:

4.1.1 Zyra për Çështje të Komuniteteve do të themeloj një komision vlerësues të përbërë nga 5 anëtarë nga zyrtar të instiutucionit dhe ekspert tjerë të jashtëm, i cili ka për detyrë të vlerësoj aplikacionet nëse i plotësojnë kushtet formale të thirrjes publike.

Pas kontrollimit të gjitha aplikacioneve të pranuara, komisioni do të përgatis një listë të të gjitha aplikantëve që i plotësojnë kushtet për tu vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara të konkurrencës.

Ofruesi i mbështetjes financiare do të njoftojë me shkrim të gjithë aplikantët të cilët nuk i plotësojnë kërkesat dhe arsyet e refuzimit të aplikimit të tyre.

4.1.2 Në fazën e dytë do të bëhet vlerësimi i përmbajtjes së aplikimeve nga ana e Komisionit vlerësues i përbërë nga 5 anëtarë. Çdo aplikacion i pranuar do të vlerësohet në bazë të formularit të vlerësimit si më poshtë:

FORMULARI PËR VLERËSIMIN CILËSISË SE APLIKACIONEVE:

Kriteret e vlerësimit janë të ndarë në disa fusha të vlerësimit. Në çdo fushë të vlerësimit janë caktuar pikët në mes të 1 dhe 5, në përputhje me kategoritë e mëposhtme të vlerësimit: 1 = nuk është e mjaftueshme, 2 = mjaftueshëm, 3 = mirë, 4 = shumë mirë, 5 = shkëlqyeshëm.

|  |  |
| --- | --- |
| 1. **Kapaciteti institucional i aplikantit/partnerit** | **Pikët (25)** |
| A.1 A posedon aplikanti përvojë të mjaftueshme dhe kapacitete profesionale për të kryer aktivitetet e planifikuara të projektit /programit (a kanë aftësitë e duhura dhe aftësitë për zbatimin e projektit, si dhe njohuri në lidhje me çështjet që trajtohen në këtë thirrje)? | **1 2 3 4 5** |
| A.2 A posedojnë organizatat partnere përvojë të mjaftueshme profesionale dhe kapacitete për të kryer aktivitetet e planifikuara të projektit (njohuri specifike të problemit sipas thirrjes publike)? | **1 2 3 4 5** |
| A.3 A posedojnë kapacitete të menaxhimit të mjaftueshme aplikanti dhe partnerët (duke përfshirë personelin, pajisjet dhe aftësinë për të udhëhequr me buxhetin e projektit/programit)? | **1 2 3 4 5** |
| A.4 A ka një strukturë të qartë që do të merret me menaxhimin e projektit? A është e përcaktuar qartë ekipi i projektit dhe detyrimet e anëtarëve të ekipit? | **1 2 3 4 5** |
| A.5. A eshte organizate me baze ne komunitet dhe/apo të bazuara në mirëbesim, si dhe në pjesëmarrje vullnetare? | **1 2 3 4 5** |
| **Numri i përgjithshëm i pikëve (25 pikë maksimale)** |  |
| **B. Relevanca e projektit/programit** | **Pikët (30)** |
| B.1 Sa relevant është projekt propozimi për qëllimet dhe fushat prioritare të thirrjes (a ndërlidhet projekti me aktivitetet e parapara në strategjitë dhe politikat prioritare të fushës që mbulon thirrja publike)? | **1 2 3 4 5** |
| B.2 A janë objektivat e projektit/programit të përcaktuara në mënyrë të qartë dhe realisht të arritshme? | **1 2 3 4 5** |
| B.3 A janë aktivitetet e projektit / programit të qarta, të arsyeshme, të kuptueshme dhe të zbatueshme? | **1 2 3 4 5** |
| B.4 A janë përcaktuar qartë rezultatet dhe nëse aktivitetet çojnë në arritjen e rezultateve? | **1 2 3 4 5** |
| B.5 A ka arritur projekti/programi të përcaktojë në mënyrë të qartë përfituesit (numrin, moshën, gjininë, etj)? A përcakton dhe në çfarë mase adreson problemet dhe nevojat e tyre projekti? | **1 2 3 4 5** |
| B.6 Deri në çfarë mase janë rezultatet e projektit të qëndrueshme? A janë të dizajnuara mirë mekanizmat e menaxhimit të rrezikut në zbatimin e projektit? | **1 2 3 4 5** |
| **Numri i përgjithshëm i pikëve (30 pikë maksimale)** |  |
| 1. **Buxheti (shpenzimet)** | Pikët (20) |
| C.1 A janë kostot e projektit/programit reale në lidhje me rezultatet specifike dhe kohëzgjatjen e pritshme të projektit? | (1 2 3 4 5) x 2 |
| C.2 A janë kostot e projektit në përputhje me aktivitetet e planifikuara të projektit/programit? A ka paraparë aplikuesi bashkëfinancim të mundshëm për projektin/programin? | (1 2 3 4 5) x 2 |
| **Numri i përgjithshëm i pikëve (20 pikë maksimale)** |  |
| D. prioritetet | Pikët (20) |
| D.1 A ka planifikuar aplikanti që gjatë zbatimit të aktiviteteve të përfshijë vullnetarë? | **1 2 3 4 5** |
| D.2 A ka planifikuar aplikuesi që gjatë projektit të punësuar të paktën një specialist të një fushe të caktuar? | **1 2 3 4 5** |
| D.3 A ka planifikuar aplikanti që gjatë zbatimit të projektit të përfshijë gra/të rinjë/persona me nevoja të veçanta? | **1 2 3 4 5** |
| D.4 A ndikon projekti në sjelljen e risive dhe në përmirësimin e situatës në fushën në të cilën aplikohet? | **1 2 3 4 5** |
| D.5 A ka gjasa që projekti i propozuar të arrijë qëllimin dhe rezultatet e përcaktuara? | **1 2 3 4 5** |
| **Numri i përgjithshëm i pikëve (25 pikë maksimale)** |  |
| TOTALI (pikët maksimale 100) |  |

Vlerësimi përshkrues i projektit/programit

|  |
| --- |
|  |

Lista e përkohshme e projekteve/programeve përfituese të përzgjedhura për financim - Në bazë të vlerësimit të aplikacioneve të cilat i kanë plotësuar kushtet e parashikuara të thirrjes, Komisioni do të hartojë një listë të përkohshëm të projekteve/programeve të përzgjedhura, sipas pikëve që ata kanë marrë në procesin e vlerësimit. Shuma totale e kostos së projekteve të radhitura në listën e përkohshme nuk do të kaloj shumën totale të ofruar për financim përmes thirrjes publike.

Krahas listës së përkohshme, bazuar në pikat që janë bërë gjatë vlerësimit, Komisioni do të hartojë edhe listën rezervë të projekteve/programeve.

## 4.2 Dokumentacion shtesë dhe Kontraktimi

Për të shmangur shpenzimet e panevojshme shtesë kur të aplikoni për konkurrencën, një ofrues i burimeve financiare do të kërkojë dokumentacion shtesë vetëm nga ata aplikantë të cilët, në bazë të procesit të vlerësimit të aplikacioneve, ka hyrë në listën e përkohshme të projekteve/programeve të përzgjedhura për financim.

Para nënshkrimit përfundimtar të kontratës, dhe në bazë të vlerësimit të Komisionit, ofruesi mund të kërkojë shqyrtimin e formës së buxhetit për kostot e vlerësuara që korrespondojnë me shpenzimet aktuale në lidhje me aktivitetet e propozuara.

Komisioni vlerësues do të bëjë kontrollimin e dokumentacionit shtesë.

Nëse aplikuesi nuk paraqet dokumentacionin e kërkuar shtesë brenda kohës së *caktuar*, aplikimi do të refuzohet.

Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike, nuk do të merret në konsideratë për nënshkrim të kontratës.

Në raste të tilla, projektet nga lista rezervë do të aktivizohen nëse, pas kontrollimit të dokumenteve mbështetëse dhe pasi të konstatohet nga institucioni se ka mjete të mjaftueshme për të kontraktuar projekte të tjera.

Pas kontrollit të dokumentacionit të paraqitur, Komisioni do të propozojë listën përfundimtare të projekteve/programeve të përzgjedhura për financim.

Njoftimi i aplikuesve -Të gjithë aplikantët aplikimet e të cilëve kanë hyrë në procesin e vlerësimit do të jenë të informuar në lidhje me vendimin për ndarjen e projekteve/programeve në kuadër të thirrjes.

## KALENDARI INDIKATIV I REALIZIMIT TË THIRRJES

Fazat e procedurës së thirrjes (vendosni datat)

1. Afati i fundit për aplikimet 21.06.2023
2. Afati i fundit për dërgimin e pyetjeve në lidhje me thirrjen 05.06.2023
3. Afati i fundit për dërgimin e përgjigjeve për pyetjet që lidhen me thirrjen 09.06.2023
4. Afati i fundit për verifikimin e përmbushjes së kritereve procedurale dhe njoftimit të palëve 10.07.2023
5. Afati i fundit për vlerësimin e aplikimeve në mënyrë përmbajtësore 07.07.2023
6. Afati i fundit për kërkesën për dorëzimin e dokumenteve shtesë 17.07.2023
7. Afati i fundit për dorëzimin e dokumentacionit të kërkuar 24.07.2023
8. Afati i fundit për publikimin e vendimit për ndarjen e fondeve publike dhe njoftimi i aplikantëve 28.07.2023
9. Afati për kontraktim 31.07.2023 deri 04.08.2023

Financuesi ka të drejtë të përditësoj kalendarin indikativ. Duhet të dini se çdo ndryshim në kalendarin indikativ do të publikohet në faqen e internetit e mëposhtme: kryeministri-ks.net

## LISTA E DOKUMENTEVE TË THIRRJES PUBLIKE

FORMULARËT

1. [Forma e udhëzimeve të thirrjes publike](http://zck-ks.net/repository/docs/Forma_e_udhezimeve_te_thirrjes_publike.docx)
2. [Formulari i Aplikacionit për projekt](http://zck-ks.net/repository/docs/Formulari_i_Aplikacionit_per_projekt.docx) (projekt- propozimit)
3. [Formulari i propozim Buxhetit te Projektit](http://zck-ks.net/repository/docs/Formulari_i_propozim_Buxhetit_te_Projektit.xls)
4. [Deklarate mbi aktivitetet e përshkruara per kontraktoret](http://zck-ks.net/repository/docs/Deklarate_mbi_aktivitetet_e_pershkruara_per_kontraktoret.docx)
5. [Forma e deklaratës per financimin e dyfishte](http://zck-ks.net/repository/docs/Forma_e_deklarates_per_financimin_e_dyfishte.docx)
6. [Formular i deklaratës se partneritetit](http://zck-ks.net/repository/docs/Formular_i_deklarates_se_partneritetit.doc)
7. Formular i deklaratës së projekteve të financuara nga burimet publike